ଯୌତୁକ ନିର୍ଯ୍ୟାତନା ସହି ନ ପାରି ମହିଳାଙ୍କ ଆତ୍ମହତ୍ୟାଃ ସ୍ବାମୀ ଅଟକ\nଧର୍ମଶାଳା, ୧୯।୮(ଡି.ଏନ୍.ଏ.): ଯାଜପୁର ଜିଲା ଧର୍ମଶାଳା ଥାନା ଅନ୍ତର୍ଗତ ଦାରକା ନିକଟସ୍ଥ ପଣ୍ଡୁଆ ଶିଳ୍ପାଞ୍ଚଳର ଜଣେ ମହିଳାଙ୍କ ଝୁଲନ୍ତା ମୃତଦେହ ରବିବାର ଉଦ୍ଧାର କରାଯାଇଛି।\nଯୌତୁକ ନିର୍ଯ୍ୟାତନା ସହି ନ ପାରି ମହିଳାଙ୍କ ଆତ୍ମହତ୍ୟାଃ ସ୍ବାମୀ ଅଟକ\t August 19th, 14:48 PM August 19th, 17:53 PM\nଧର୍ମଶାଳା, ୧୯।୮(ଡି.ଏନ୍.ଏ.): ଯାଜପୁର ଜିଲା ଧର୍ମଶାଳା ଥାନା ଅନ୍ତର୍ଗତ ଦାରକା ନିକଟସ୍ଥ ପଣ୍ଡୁଆ ଶିଳ୍ପାଞ୍ଚଳର ଜଣେ ମହିଳାଙ୍କ ଝୁଲନ୍ତା ମୃତଦେହ ରବିବାର ଉଦ୍ଧାର କରାଯାଇଛି। ଅଧିକ ଯୌତୁକ ପାଇଁ ତାଙ୍କୁ ମାରି ଟାଙ୍ଗି ଦିଆଯାଇଥିବା ମୃତ ମହିଳାଙ୍କ ମାମଁୁ ଥାନାରେ ଅଭିଯୋଗ କରିଛନ୍ତି।\nପ୍ରକାଶ ଯେ, ଧର୍ମଶାଳା ଥାନା ଅନ୍ତର୍ଗତ ନିଳକଣ୍ଠପୁର ଗ୍ରାମର ରତିକାନ୍ତ ଦାସ ୧୦ ବର୍ଷ ହେବ ଶିଳ୍ପାଞ୍ଚଳରେ ରହିଆସୁଛନ୍ତି। ୪ ବର୍ଷ ପୂର୍ବେ ସେ ମାହାଙ୍ଗା ଥାନା ଅନ୍ତର୍ଗତ ନଡ଼ିଆ ସାହସପୁର ଗ୍ରାମର ଦୋଳ ଗୋବିନ୍ଦ ଗାହଣଙ୍କ ଝିଅ ରଞ୍ଜିତା(୨୭)ଙ୍କୁ ବୈଦିକ ରିତିରେ ବିବାହ କରିଥିଲେ। ବିବାହ ସମୟରେ ବରପକ୍ଷଙ୍କ ଦାବି ମୁତାବକ ଯୌତୁକ ଦିଆଯାଇଥିଲା। ମାତ୍ର ପରେ ସେମାନେ ଆଉ ୫୦ ହଜାର ଟଙ୍କା ଦାବି କରିଥିଲେ। ଏ ନେଇ ରଞ୍ଜିତାଙ୍କୁ ବାରମ୍ବାରର ନିର୍ଯ୍ୟାତନା ମଧ୍ୟ ଦିଆଯାଉଥିଲା। ଅଧିକ ଯୌତୁକ ଦିଆଯାଇ ନ ପାରିବାରୁ ସ୍ବାମୀ ଓ ଶାଶୁ ମିଶି ରଞ୍ଜିତାଙ୍କୁ ମାରି ଟାଙ୍ଗିଦେଇ ଆତ୍ମହତ୍ୟାର ରୂପ ଦେବାକୁ ଚେଷ୍ଟା କରୁଥିବା ରଞ୍ଜିତାଙ୍କ ମାମଁୁ ଉମାକାନ୍ତ ଦଣ୍ଡପାଟ ଅଭିଯୋଗ କରିଛନ୍ତି। ପାରିବାରିକ କଳହ ଯୋଗୁ ରଞ୍ଜିତା ଆତ୍ମହତ୍ୟା କରିଥିବା ଶାଶୁଘର ଲୋକେ କହୁଥିବା ପୋଲିସ ପକ୍ଷରୁ ଜଣାପଡ଼ିଛି। ମୃତ ରଞ୍ଜିତାଙ୍କର ୧୪ ମାସର ଏକ ଝିଅ ଅଛି। ଉମାକାନ୍ତଙ୍କ ଅଭିଯୋଗ କ୍ରମେ ପୋଲିସ ୩୨୭/୧୮ରେ ଏକ ମାମଲା ରୁଜୁକରି ମୃତହେଉ ଉଦ୍ଧାର କରି ବ୍ୟବଚ୍ଛେଦ ପାଇଁ ବଡଚଣା ପଠାଇଛି। ସ୍ବାମୀ ରତିକାନ୍ତଙ୍କୁ ପୋଲିସ ଅଟକ ରଖି ପଚରାଉଚରା ଚଳାଇଛି।
